Diari Oficial de la Generalitat Valenciana


Sumari del DOGV 7550, del 17-06-2015 (2015/5476)

Notificació de la sentència i de la interlocutòria d'aclaració dictats en el procediment de divorci número 213/2014.
--------------------------------------------------------------------------------------------------------------------

### Dades del document

Número de DOGV
:   7550

Data del DOGV
:   17-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5476


Organisme emissor
:   Jutjat de Primera Instància i Instrucció Número 4 i de Violencia Sobre la Dona de Sueca

Tipus de document
:   Edicte

Notificació de la sentència i de la interlocutòria d'aclaració dictats en el procediment de divorci número 213/2014. [2015/5476]  
Part demandant: Carolina Muñoz Sebastiá.  
Advocat: Vicente Nicola Simeón.  
Procuradora: Pilar Pons Fuster.  
Part demandada: Marian Coman.  
En el procediment de divorci número 213/2014, instat per la procuradora Pilar Pons Fuster, en nom i representació de Carolina Muñoz Sebastiá, qui té concedit el benefici de justícia gratuïta, contra Marian Coman, declarat en rebel·lia i en l'actualitat en parador desconegut, el magistrat jutge del Jutjat de Primera Instància i Instrucció número 4 de Sueca, José Luis Mendoza Gastearena, ha dictat la Sentència número 107/2014, de data 5 de novembre de 2014, que té la dispositiva, literalment, com seguix:  
«Estime parcialment la demanda interposada per la procuradora dels tribunals Pilar Pons, en nom de Carolina Muñoz Sebastiá, i decrete la dissolució legal per causa de divorci del matrimoni format per Carolina Muñoz Sebastiá i Marian Coman, i dispose com a mesures derivades de la dissolució les següents:  
1. Es declaren revocats els consentiments i els poders que qualsevol dels cònjuges haguera pogut atorgar a favor de l'altre, i cessa la possibilitat de vincular els béns privatius de l'altre cònjuge en l'exercici de la potestat domèstica. La guarda i custòdia del fill menor de la parella queda conferida a Lorena Estruch, i s'assigna l'exercici de la pàtria potestat exclusivament a l'esmentat progenitor.  
2. S'establix la suspensió de qualsevol règim de comunicació, visites i tinença entre el senyor Coman i els seus fills menors.  
3. La pensió d'aliments s'establix en cent cinquanta euros (150), per cada un dels fills. La pensió d'aliments s'abonarà per mesos anticipats i dins dels primers cinc dies de cada mes, a partir de la data d'esta resolució, que ha d'ingressar en el compte corrent que assenyale la mare. Esta quantitat s'actualitzarà amb efectes d'1 de gener de cada any d'acord amb la variació experimentada per l'Índex de Preus de Consum, establit per l'Institut Nacional d'Estadística o l'organisme que el substituïsca.  
  
Sense imposar les costes a cap de les parts.  
Es requerix a ambdós progenitors que s'abstinguen de generar situacions de tensió físiques o verbals en presència dels fills menors, així com de realitzar qualsevol manifestació a estos que supose un menyspreu o demèrit de l'altre progenitor.  
L'incompliment de les obligacions personals imposades en sentència i, concretament, el règim de comunicació i estades (antic règim de visites) fixat als menors i el pagament d'aliments podrà donar lloc a la multa coercitiva de l'article 776 de la Llei d'Enjudiciament Civil, sense perjuí de les altres mesures, fins i tot penals, que siga procedent adoptar.  
  
Una vegada siga ferma esta resolució, comuniqueu-la al registre civil on conste inscrit el matrimoni perquè l'anoten al marge de manera oportuna.  
Notifiqueu esta sentència a les parts, i feu-los saber que s'hi pot interposar un recurs d'apel·lació en el termini dels 20 dies següents a la seua notificació, davant d'este jutjat i per a l'Audiència Provincial de València.  
Esta és la meua sentència, de la qual cal deixar un testimoniatge en les actuacions, que, jutjant definitivament en primera instància, pronuncie, mane i firme».  
  
Així mateix s'ha dictat una interlocutòria aclaridora d'esta sentència, en la part dispositiva de la qual consta literalment:  
  
«Part dispositiva  
Aclarisc la Sentència de data 5 de novembre de 2014, dictada per este jutjat, en estes actuacions de divorci, suscitades per la procuradora Pilar Pons Fuster, en nom i representació de Carolina Muñoz Sebastiá, contra Marian Coman, en el sentit de fer constar que en la dispositiva «La guarda i custòdia del fill menor de la parella queda conferida a Carolina Muñoz Sebastiá i s'assigna l'exercici de la pàtria potestat exclusivament a l'esmentat progenitor?».  
  
Segons allò que s'ha acordat en este procediment, atés que es desconeix el domicili o la residència actuals del demandat Marian Coman, qui ha sigut declarat en rebel·lia i es troba en parador desconegut, i a l'empara del que establix l'article 497.2 de la Llei d'Enjudiciament Civil, expedisc este edicte a fi d'efectuar la notificació de sentència de forma legal al demandat esmentat per mitjà de la seua publicació en el Diari Oficial de la Comunitat Valenciana.  
  
Sueca, 8 de juny de 2015.- El secretari judicial: Antonio Márquez Soler.